**Ministru kabineta noteikumu projekta**

**par internātskolu kā atsevišķu izglītības iestāžu likvidēšanu**

**saistītie grozījumi sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Izglītības likuma pārejas noteikumu 60. punktu, 2019. gada 1. augustā stājās spēkā grozījumi Izglītības likuma 17. panta trešās daļas 1., 2., 12. un 13. punktā attiecībā uz vārda “internātskolas” izslēgšanu. Turpmāk internātskolas vairs nepastāvēs kā atsevišķs izglītības iestāžu tips, taču to vietā pastāvēs speciālās izglītības iestādes, kas nodrošinās internāta pakalpojumus. 2019. gada 1.augustā stājās spēkā grozījumi Ministru kabineta 2016. gada 15. jūlija noteikumos Nr. 477 "[Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība](https://likumi.lv/ta/id/283672-specialas-izglitibas-iestazu-un-visparejas-izglitibas-iestazu-specialas-izglitibas-klasu-grupu-finansesanas-kartiba)", kas paredz vārdus "speciālo internātskolu" aizstāt ar vārdiem "speciālo izglītības iestāžu, kas nodrošina internāta pakalpojumus”. Ņemot vērā minēto, ir nepieciešami tehniski grozījumi Ministru kabineta 2018. gada 17. jūlija noteikumos Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas”, Ministru kabineta 2012. gada 31. jūlija noteikumos Nr. 523 “Noteikumi par budžeta pieprasījumu izstrādāšanas un iesniegšanas pamatprincipiem” un Ministru kabineta 2016. gada 28. jūnija noteikumos Nr. 418 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem”. Noteikumi stājas spēkā nākamajā dienā pēc to publicēšanas Latvijas Republikas oficiālajā izdevumā "Latvijas Vēstnesis". |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts "Grozījums Ministru kabineta 2018. gada 17. jūlija noteikumos Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas"", Ministru kabineta noteikumu projekts "Grozījums Ministru kabineta 2012. gada 31. jūlija noteikumos Nr. 523 "Noteikumi par budžeta pieprasījumu izstrādāšanas un iesniegšanas pamatprincipiem"" un Ministru kabineta noteikumu projekts "Grozījums Ministru kabineta 2016. gada 28. jūnija noteikumos Nr. 418 "Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem"" sagatavoti, pamatojoties uz Izglītības likuma pārejas noteikumu 60. punktu, kurā noteikts, ka 2019. gada 1. augustā stājās spēkā grozījumi Izglītības likuma 17. panta trešās daļas 1., 2., 12. un 13. punktā attiecībā uz vārda "internātskolas" izslēgšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošajos Ministru kabineta 2018. gada 17. jūlija noteikumos Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas" ir minēts vārds "internātskola", Ministru kabineta 2012. gada 31. jūlija noteikumos Nr. 523 "Noteikumi par budžeta pieprasījumu izstrādāšanas un iesniegšanas pamatprincipiem" ir minēti vārdi "internātskola, Izglītības iestāžu reģistrā reģistrētie attīstības un rehabilitācijas centri un speciālās internātskolas bērniem ar fiziskās un garīgās attīstības traucējumiem". Ņemot vērā, ka speciālās izglītības iestādes, kas sniedz internāta pakalpojumus, ietver arī Izglītības iestāžu reģistrā reģistrētos attīstības un rehabilitācijas centrus, vārdi "Izglītības iestāžu reģistrā reģistrētie attīstības un rehabilitācijas centri un speciālās internātskolas bērniem ar fiziskās un garīgās attīstības traucējumiem" tiek aizstāti ar vārdiem "Izglītības iestāžu reģistrā reģistrētajiem attīstības un rehabilitācijas centriem un speciālajām izglītības iestādēm, kuras nodrošina internāta pakalpojumus". Savukārt, Ministru kabineta 2016. gada 28. jūnija noteikumu Nr. 418 "Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem" 23. punkts nosaka, ka šo noteikumu 2. punktā minētais izņēmums līdz 2020. gada 31. augustam attiecas arī uz speciālo internātskolu un rehabilitācijas centru sniegtajiem pakalpojumiem. Šo noteikumu 2. punktā noteikts, ka izņēmums attiecas uz speciālām izglītības iestādēm, kuras sniedz internāta pakalpojumus, līdz ar to nav nepieciešams šo noteikumu 23. punkts, un tas ir svītrojams.  Ņemot vērā Izglītības likuma pārejas noteikumu 60. punktu, ir nepieciešams veikt tehniskus grozījumus iepriekš minētajos Ministru kabineta noteikumos un, pamatojoties uz Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 11.1 un 11.2 punktu, šim nolūkam izveidot apvienoto anotāciju. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekti nemaina esošo tiesisko regulējumu pēc būtības, normas harmonizētas atbilstoši Izglītības likuma un Ministru kabineta 2016. gada 15. jūlija noteikumu Nr. 477 "[Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība](https://likumi.lv/ta/id/283672-specialas-izglitibas-iestazu-un-visparejas-izglitibas-iestazu-specialas-izglitibas-klasu-grupu-finansesanas-kartiba)” normām. |
| 2. | Tiesiskā regulējuma ietekme uz tautsaimniecību un administratīvo slogu | Administratīvās izmaksas netiek palielinātas, administratīvās procedūras tiek nodrošinātas esošā finansējuma ietvaros. |
| 3. | Administratīvo izmaksu monetārs novērtējums | Projekts neradīs papildu administratīvo slogu. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
|  | **VI. Sabiedrības līdzdalība un komunikācijas aktivitātes** | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektiem ir publicēta Finanšu ministrijas tīmekļa vietnē [www.fm.gov.lv](http://www.fm.gov.lv) sadaļā "Sabiedrības līdzdalība" – “Tiesību aktu projekti” – “Valsts budžeta politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. |
| 2. | Sabiedrības līdzdalība projekta izstrādē | Uzziņa 2019. gada 21. jūnijā publicēta FM tīmekļa vietnē https://www.fm.gov.lv/lv/sabiedribas\_lidzdaliba/tiesibu\_aktu\_projekti/valsts\_budzeta\_politika#project579 un Valsts Kancelejas tīmekļvietnē <https://www.mk.gov.lv/content/ministru-kabineta-diskusiju-dokumenti>. Viedokļus varēja sniegt līdz 2019. gada 8. jūlijam. |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Sabiedrība pēc noteikumu pieņemšanas tiks informēta ar publikāciju oficiālajā izdevumā "Latvijas Vēstnesis" un normatīvo aktu datu bāzē www.likumi.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija un Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas.  Projekta izpildei nav nepieciešama jaunu institūciju izveide, esošo institūciju likvidācija vai reorganizācija.  Projekta izpilde tiks nodrošināta esošo cilvēkresursu un finanšu līdzekļu ietvaros. |
| 3. | Cita informācija | Nav |

Finanšu ministrs J. Reirs

Zvaigzne 67083976

[zanete.zvaigzne@fm.gov.lv](mailto:zanete.zvaigzne@fm.gov.lv)

Runkovska 67095604

inese.runkovska@fm.gov.lv